b'\n_START_ARTICLE_\nErling Munthe-Dahl\n_START_SECTION_\nBakgrunn og familie\n_START_PARAGRAPH_\nMunthe-Dahl var s\xc3\xb8nn av major i H\xc3\xa6rens ingeni\xc3\xb8rv\xc3\xa5pen, Jens Munthe-Dahl og Hanna Andersen. Munthe-Dahls f\xc3\xb8rste bosted var Briskebyveien 2, Kristiania.  Munthe-Dahl ble i 1915 premierl\xc3\xb8ytnant i Ingeni\xc3\xb8rv\xc3\xa5penet. Han fikk flygeroppl\xc3\xa6ring ved H\xc3\xa6rens flyv\xc3\xa5pens flygeskole fra 1919 til 1920, Den milit\xc3\xa6re h\xc3\xb8yskole fra 1921, og med s\xc3\xa6rinteresse for radiokommunikasjon ble han uteksaminert fra Marinens radioskole i 1924. I 1925 fullf\xc3\xb8rte han diplomeksamen ved en fransk radioh\xc3\xb8yskole. Han var f\xc3\xb8rstel\xc3\xa6rer ved H\xc3\xa6rens flyskole fra 1926 til 1930. Den f\xc3\xb8rste artikkelen han skrev for Norsk Luftmilit\xc3\xa6rt Tidsskrift (NLMT) ble utgitt i 1926, om emnet elektriske installasjoner i fly. Artikkelen brukte stoff fra det franske tidsskriftet l\xe2\x80\x99Aeroneutique som kilde. Munthe-Dahl overtok redakt\xc3\xb8ransvaret for NLMT i 1928 og skrev mye av innholdet selv. Hovedemner hadde teknisk og taktisk innhold.\n_START_SECTION_\nAndre verdenskrig\n_START_PARAGRAPH_\nFra 1937 til 1939 var Munthe-Dahl stabssjef for H\xc3\xa6rens flyv\xc3\xa5pen og han ble utnevnt til sjef for Jagevingen 20. oktober 1939. Medvirkende \xc3\xa5rsak til utnevnelsen var Munthe-Dahls avhandling \xe2\x80\x9cOslos luftforsvar stilt overfor et moderne luftangrep\xe2\x80\x9d. Han fikk Norsk Milit\xc3\xa6rt Tidsskrifts s\xc3\xb8lvmedalje for avhandlingen.\n_START_SECTION_\nFornebu 1940\n_START_PARAGRAPH_\nMunthe-Dahl var Jagevingens sjef p\xc3\xa5 Fornebu flyplass under Nazitysklands overraskelsesangrep mot Norge mellom 8. og 9. april  i 1940. Jagevingens innsats forsinket angrepet p\xc3\xa5 Norge.\n_START_SECTION_\nKrigsfangenskap 1942-1945\n_START_PARAGRAPH_\n24. januar 1942 ble Munthe-Dahl satt i arrest p\xc3\xa5 Grini frem til han ble overf\xc3\xb8rt til leire p\xc3\xa5 kontinentet. Han var krigsfange frem til freden i 1945._NEWLINE_Deltagermedaljen og Krigsmedaljen ble tildelt Munthe-Dahl for hans innsats under krigen.\n_START_SECTION_\nKarriere etter krigen\n_START_PARAGRAPH_\nEtter andre verdenskrig ble Munthe-Dahl kaptein i Luftforsvaret og avsluttet sin karriere i Forsvaret som generalmajor som sjef for Luftkommando Vestlandet, Sola i 1962._NEWLINE_I perioden 1. januar 1949 til 1. januar 1952 var Munthe-Dahl overadjutant for kong Haakon VII.\n_START_SECTION_\nUtmerkelser\n_START_PARAGRAPH_\nFor sin innsats under andre verdenskrig ble Munthe-Dahl tildelt blant annet Deltakermedaljen og Krigsmedaljen.'